****

**ԴՐՈՒՅԹՆԵՐ**

**«Հնարավորությունների հարթակ» դպրոցական գիտահետազոտական II կոնֆերանսի**

**1. Ընդհանուր դրույթներ․**

1.1. Սույն Դրույթները սահմանում են «Հնարավորությունների հարթակ» դպրոցական գիտահետազոտական II կոնֆերանսի (այսուհետ՝ Կոնֆերանս) կազմակերպման և անցկացման կարգը։

1.2.Կոնֆերանսը աշակերտների գիտահետազոտական և նախագծային աշխատանքների արդյունքների ներկայացման ձև է, որը կոչված է գիտական գիտելիքների տարածման ակտիվացմանը, աշակերտների մասնագիական կողմնորոշմանը։ Այն նպաստում է նրանց գիտական ստեղծագործական գործունեության և հետազոտական աշխատանքների ներգրավմանը մանկավարժների, բուհերի դասախոսների և այլ մասնագետների ղեկավարությամբ:

1.3. Կոնֆերանսի աշխատանքային լեզուներն են հայերենը, ռուսերենը, անգլերենը։

1.4. Կոնֆերանսի անցկացման վայրն է ՄՊՀ մասնաճյուղի Երիցյան վարժարանը։

 Հասցե՝ ՀՀ, 0070 ք․ Երևան, Վարդանանց փ, 17 շ։

**2. ԿՈՆՖԵՐԱՆՍԻ ՆՊԱՏԱԿՆԵՐԸ ԵՎ ԽՆԴԻՐՆԵՐԸ**

2.1. Կոնֆերանսի հիմնական նպատակը․

- պատանեկան գիտահետազոտական գործունեության ակտիվացումն ու տարածումը,

- սովորողների մոտիվացիայի բարձրացումը կրթական գործունեության նկատմամբ, գիտելիքների խորացումը գիտության այս կամ այն բնագավառում,

- գիտահետազոտական աշխատանքի արդյունքների ներկայացում տարբեր եղանակներով՝ ելույթ, էլեկտրոնային ցուցադրում, զեկույց, պաստառ, տեսաֆիլմ և այլն:

2.2. Կոնֆերանսի խնդիրները․

-  նախագծային և գիտահետազոտական աշխատանքների հանդեպ հետաքրքրություն դրսևորող, օժտված սովորողների բացահայտումը, բազմակողմանի աջակցության ցուցաբերումը,

- գիտական, բնապահպանական, իրավական, մշակութային, պատմական և տեղեկատվական կրթության և ինքնակրթության խթանում,

-  աշխարհի պատկերի և հասարակական գործընթացների վերաբերյալ սովորողների քննադատական ​​և գիտական ​​ընկալման ձևավորում, որն արտացոլվում է մասնակիցների հետազոտություններում և նախագծերում,

- կրթական հիմնական ծրագրերի յուրացման ընթացքում նախագծային և գիտահետազոտական ​​գործունեության արդյունքում սովորողների առարկայական, վերառարկայական, անձնային որակների բարելավում,

- աշխատանքը պլանավորելու, կազմակերպելու, կատարելու, ներկայացնելու և պաշտպանելու հմտությունների և կարողությունների ձևավորում,

–որոնողական, նախագծային և հետազոտական ​​բնույթի խնդիրներ ինքնուրույն սահմանելու և լուծելու կարողություն:

**3. ԿՈՆՖԵՐԱՆՍԻ ԿԱԶՄԱԿԵՐՊԻՉՆԵՐԸ ԵՎ ՄԱՍՆԱԿԻՑՆԵՐԸ**

3.1. Կոնֆերանսի կազմակերպիչը՝ ՄՊՀ մասնաճյուղի Երիցյան վարժարան (այսուհետ՝ Վարժարան), Հայաստանի Հանրապետություն:

3.2. Կոնֆերանսի մասնակիցները՝ հանրակրթական հաստատությունների 9-12-րդ դասարանների աշակերտներ։ Հայաստանի մարզերից և այլ երկրներից դիմող աշակերտները կարող են մասնակցել հեռավար (այս դեպքում մասնակիցն ուղարկում է զեկույցի կամ ելույթի տեսագրությունը)։

**4. ԿՈՆՖԵՐԱՆՍԻ ԱՆՑԿԱՑՄԱՆ ԿԱՐԳՆ ՈՒ ՊԱՅՄԱՆՆԵՐԸ**

4.1. Կոնֆերանսի հայտը (Հավելված № 1) պետք է ուղարկել մինչև 15․05․2021 [cto@msu.am](https://e.mail.ru/compose?To=cto@msu.am) էլեկտրոնային փոստին, Կ․ Կ․ Սամվելյան

4.2. Կարող են ներկայացվել ինչպես անհատական, այնպես էլ թիմային ( մինչև 3 աշակերտ) աշխատանքներ։

4.3. Էլեկտրոնային նամակի թեմա բաժնում նշվում է ուսումնական հաստատության անվանումը և մասնախումբը։

4.4. Կոնֆերանսի մասնակցության հայտը լրացնել Word ծրագրով (Հավելված № 1)։

4.5. Աշխատանքների նկարագրություններն ուղարկվում են կոնֆերանսի թեզիսների և զեկույցների ժողովածուում տպագրելու համար։

4.6. Նյութերի համար գրախոսականներ չեն գրվում։

4.7. **Կոնֆերանսի մասնակցության եղանակներն են․**

Ա) **Զեկույց** - ( մինչև 10 րոպե)։

Բ) **Պաստառ** – չափսերը 80-120 սմ, որի վրա պատկերված են աշխատանքի կատարման փուլերը, արդյունքները, գրաֆիկներ, եզրակացություններ, օգտագործված ռեսուրսները։ Անհրաժեշտության դեպքում կարող է ցուցադրվել նաև մոդել։

Գ) Զեկույցով ելույթի տեսանյութի ներկայացում։

**5. ԿՈՆՖԵՐԱՆՍԻ ՄԱՍՆԱԽՄԲԵՐԸ**

5.1. Բնագիտություն

5.2. Տեղեկատվական հաղորդակցման տեխնոլոգիաներ (ՏՀՏ-ներ)

5. 3. Հասարակագիտություն, պատմություն

5.4. Բանասիրություն (լեզուներ, գրականություն)

**6. ԿՈՆՖԵՐԱՆՍԻ ԺԱՄԱՆԱԿԱՑՈՒՅՑԸ**

6.1. Կոնֆերանսի անցկացման ժամկետը - 22.05․2021թ.

6.2. Մասնակիցների գրանցում - 10:00-ից 22.05.2021թ.

6.3. Լիագումար նիստ – 11:00 – 12:30

6.4. Ելույթներ մասնախմբերում – 13:00 – 15:30

6.5.  Կոնֆերանսի արդյունքների ամփոփում, հավաստագրերի հանձնում – 16:00

**7. ՊԱՀԱՆՋՆԵՐ ՆԵՐԿԱՅԱՑՎՈՂ ԱՇԽԱՏԱՆՔՆԵՐԻՆ**

Բոլոր մասնախմբերում ներկայացված աշխատանքների առանձնահատկությունները պետք է լինեն.

- գիտական ​​բնույթը (ներկայացված նյութերի համակարգում, վերլուծում և ընդհանրացում, պնդումների հիմնավորում, գործնական արդյունավետություն),

- ինքնատիպություն (խնդրի լուծման ոչ ստանդարտ, ոչ ավանդական, ոչ ֆորմալ մոտեցման ցուցադրում, նախագծի թեմայի պարզաբանում)

 - նորարարություն (ծրագրի թեմայի շուրջ կատարված այլ հետազոտությունների համատեքստում. հետազոտության նոր օբյեկտ, առաջին անգամ քննարկվող խնդիր, հայտնի խնդրի նոր ձևակերպում, դրա լուծման նոր մեթոդ, հայտնի լուծման կամ մեթոդի նոր կիրառում)

- ստեղծագործական ներուժի մակարդակը (նոր մոդելների մշակում, գաղափարների, մեթոդիկաների ձևավորում)

- տեխնիկական լուծման ֆունկցիոնալությունն ու գեղեցկությունը (նախագծի արդյունքները, տեխնիկական լուծումը պետք է համապատասխանեն դրված խնդրին)

-գեղագիտական (աշխատանքի ձևավորումը պետք է լինի կոկիկ, ճշգրիտ)։

9.3. Կոնֆերանսի ներկայացված նյութերը կարող են պարունակել․

 - գիտահետազոտական աշխատանքի կամ նախագծի Power Point ծրագրով էլեկտրոնային շնորհանդեսը,

 -զեկույցը պետք է պարունակի A4 ձևաչափի մինչև 10 էջ էլեկտրոնային տարբերակով, ներառյալ գրականության ցանկը,

- տեսանյութին կիրառման դեպքում պետք է նշված լինի դրա աղբյուրը,

- օգտագործված գրականության ցանկը,

- զեկույցի, հոդվածի ձևավորման կանոնները,

* լուսանցքները՝ ձախը՝ 3 սմ, վերևինը, ներքևինը և աջը՝ 2սմ,
* տառատեսակը՝ Sylfaen,
* տառերի չափսը՝ 14,
* հեռավորությունը տողերի միջև՝ 1,15,
* հավասարեցումն ըստ լուսանցքների,
* պարբերությունը՝ 1.25 սմ։

 - Տեքստի դասավորությունը (կառուցվածքը)

* վերևի աջ անկյունում Կոնֆերանսի խորհրդանիշը
* հեղինակի ազգանունը, անունը, հայրանունը (մգացրած և կենտրոնով դասավորված)
* տեղեկություններ հեղինակի մասին (ուսման վայրը, դասարանը)
* հոդվածի վերնագիրը (մեծատառերով, մգացրած և կենտրոնով դասավորված)

**10.3. Կոնֆերանսի մասնակիցները իրավունք են տալիս Կազմկոմիտեին.**

- օգտագործել կոնֆերանսի ընթացքում ստացված լուսանկարները և տեսանյութերը, այդ թվում դրանց օգտագործումը համացանցում Կոնֆերանսի պաշտոնական էջում,

-փոխանցել Կոնֆերանսի վստահված անձանց հրապարակման համար,

-օգտագործել Կոնֆերանսի շնորհանդեսներում որպես ցուցադրական նյութ,

-նյութերի պահպանումը, ձայնագրումը, համակարգումը, ճշգրտումը (նորացում, փոփոխություններ), օգտագործումը, տարածումը:

Սույն իրավունքն ամրագրվում է «Հնարավորությունների հարթակ» դպրոցական գիտահետազոտական II կոնֆերանսի սույն դրույթով Կոնֆերանսի մասնակիցների և նրանց ծնողների համաձայնությամբ:

**11. Պարգևատրում**

Կոնֆերանսի բոլոր մասնակիցները ստանում են մասնակցության վկայական:

Հատուկ դեպքերում կարող են սահմանվել վկայականներ հատուկ անվանակարգերով:

Տեղեկությունները Կոնֆերանսի, նրա իրականացման, արդյունքների մասին, ինչպես նաև մասնակիցների աշխատանքները կներկայացվեն Վարժարանի կայքի «Իմ հետազոտությունը» էջում հետևյալ հղմամբ <http://school.msu.am/>.

Հավելված № 1. «Հնարավորությունների հարթակ» դպրոցական գիտահետազոտական II կոնֆերանսի մասնակցության հայտի ձև:

|  |  |  |  |  |  |
| --- | --- | --- | --- | --- | --- |
| NN | Ուսումնական հաստատության ամբողջական անվանումը, ղեկավարի ԱԱՀ, հեռախոսի համար, e-mail | Նախագծի հեղինակի/ հեղինակների ԱԱՀ, տարիքը, դասարանը, հեռախոսի համար, e-mail  | Նախագծի ղեկավարի ԱԱՀ, պաշտոնը, հեռախոսի համար, e-mail  | Նախագծի թեման, աշխատանքի ներկայացման մասնախումբը: Նախագծի համառոտ նկարագրությունը:  | Ներկայացվող զեկույցի թեզիսները |
|  |  |  |  |  |  |

Հավելված № 2

****